hefur mismunandi starfshlutfall á ávinnslutíma áhrif?
starfsmaður á almennt rétt á námsleyfi miðað við það starfshlutfall sem hann er í þegar sótt er um leyfið. athuga þarf þó vel rétt starfsmannsins ef starfsmaður hefur verið í mjög skertu starfshlutfalli.
samkvæmt ákvæðinu á starfsmaður rétt á leyfi til að stunda endurmenntun/framhaldsnám þó stofnun hafi ekki mótað sér endurmenntunar-/starfsþróunaráætlun.
stofnun getur ekki hafnað beiðni starfsmanns um námsleyfi með þeirri ástæðu einni að hún hafi ekki mótað sér endurmenntunar-/starfsþróunaráætlun.
því er mjög mikilvægt fyrir stofnanir ríkisins að setja bæði stofnuninni og starfsmönnunum endurmenntunar-/starfsþróunaráætlun. með því geta stofnanir frekar styrkt bæði starfsemi stofnunarinnar og starfsmennina. það í raun forsenda þess að endurmenntun starfsmanna nýtist í starfi þeirra og að kostnaður sé innan þeirra marka sem stofnun ræður við.
sæki starfsmaður um leyfi til að stunda endurmenntunar-/framhaldsnám og fyrir hendi er starfsþróunaráætlun en námið fellur ekki að forsendum hennar er stofnuninni heimilt að hafna umsókninni.